കോവിഡ് ഇളവുകള് പ്രഖ്യാപിച്ചിട്ടും കുട്ടികളുടെ പാര്ക്ക് തുറന്നില്ല പാര്ക്ക് നാടോടി സ്ത്രീകള് കൈയടക്കി പയ്യന്നൂര് : കോവിഡ് നിയന്ത്രണങ്ങളില് ഇളവുകള് അനുവദിച്ചിട്ടും നഗരസഭ ഇതുവരെ കുട്ടികളുടെ പാര്ക്ക് തുറന്നില്ല. പുല്ലും മുള്ച്ചെടികളും വളര്ന്നു കിടക്കുന്ന പാര്ക്കിലെ കെട്ടിടത്തില് ഇപ്പോഴും നാടോടികള് അന്തിയുറങ്ങുന്നു. പ്രധാന ഗേറ്റ് അടഞ്ഞു കിടക്കുകയാണെങ്കിലും പാര്ക്കിലേക്ക് കുട്ടികള് വരുന്നുണ്ട്. ഇതിന്റെ ഒരു ഭാഗത്ത് മതിലിന് മുകളിലെ കമ്ബിവേലി സാമൂഹിക വിരുദ്ധര് തകര്ത്തിരുന്നു. അതിലൂടെയാണ് കുട്ടികള് മതില് ചാടി അകത്തു കയറുന്നത്. അതേ സമയം ഗര്ഭിണിയായ നാടോടി സ്ത്രീക്ക് നഗരസഭ ഈ പാര്ക്കിലെ കെട്ടിടത്തില് അഭയ കേന്ദ്രം ഒരുക്കി കൊടുത്തിരുന്നു. ഇപ്പോള് അതിന്റെ മറവില് നാടോടികള് ഈ കെട്ടിടം ഉപയോഗിക്കുകയാണ്. വന് തുക ചെലവഴിച്ചാണ് നഗരസഭ കുട്ടികളുടെ പാര്ക്ക് നിര്മിച്ചിരുന്നത്. കുട്ടികള്ക്ക് കളിക്കാന് ആവശ്യമായ ഉപകരണങ്ങളും മറ്റും പാര്ക്കില് ഉണ്ട്. ലഘു ഭക്ഷണം നല്കുന്നതിനുള്ള ഭക്ഷണശാലയ്ക്കുള്ള കെട്ടിടവും ഇതിനകത്തുണ്ട്. ആ കെട്ടിടമാണ് ഇപ്പോള് നാടോടികള് ഉപയോഗിക്കുന്നത്. പാര്ക്കിനകത്ത് മുന് രാഷ്ട്രപതി എ.പി.ജെ.അബ്ദുല് കലാമിന്റെ പൂര്ണകായ പ്രതിമയുമുണ്ട്. പാര്ക്കില് പൂര്ണമായും പുല്ലും മുള്ച്ചെടികളും വളര്ന്നു കിടക്കുകയാണ്.ഒന്നുകില് പാര്ക്ക് പൂര്ണമായും അടച്ചിടാനോ അല്ലെങ്കില് പാര്ക്ക് ശുചീകരിച്ച് കുട്ടികള്ക്ക് തുറന്നു കൊടുക്കാന് നഗരസഭ തയാറാകണമെന്നാണ് ജനങ്ങളുടെ ആവശ്യം.The post കോവിഡ് ഇളവുകള് പ്രഖ്യാപിച്ചിട്ടും കുട്ടികളുടെ പാര്ക്ക് തുറന്നില്ല പാര്ക്ക് നാടോടി സ്ത്രീകള് കൈയടക്കി first appeared on MalayalamExpressOnline.